Det er bare en uendelig cyklus.
JSC KONTROLCENTER KL. 5:34
Panama gør noget, så gør Reagan noget andet, og så gør russerne noget tredje,
og så må Reagan reagere for at vise befolkningen, at han ikke lader sig kue.
Jeg er nået dertil, hvor jeg bare ignorerer det.
KABINETEMPERATUR
JAMESTOWN BEBOELSE MODULTRYK
Flyveleder.
Der sker et trykfald på Jamestown.
Det kan ikke passe. Kontakt Rossi.
Jamestown, kom.
Jamestown, kan I høre mig?
Hvad foregår der?
Trykfald på Jamestown.
Jamestown, vi kan se, at der er registreret et trykfald.
Kabinetrykket er på under 1 PSI. Kan I høre mig?
-Jamestown, kan I... -Jamestown her.
Vi har haft nogle problemer med vores målere.
Nu har vi vist endelig styr på det.
Trykket vender tilbage til normalen.
Bare en defekt måler.
Modtaget, Jamestown. Tak for opklaringen.
Okay. Helt i orden, Houston.
Godt.
De er ikke bekendt med situationen.
Låst.
Vi lader gangen være uden tryk for at beskytte vores flanke.
Vi vil have Rolan Baranov frigivet. Hvor er han?
Som jeg allerede har sagt... Jeg ved det ikke.
Som jeg har sagt, så hjælper I os...
Gerne. Jeg ved bare ikke hvordan.
-Du skal hjælpe os. -Vent.
Jeg prøver bare at...
Vent...
SEADRAGON 17 / PATHFINDER OV-201 PÅ VEJ TIL MÅNEN
Skipper?
Ja?
Det er din tur til at sove.
Nej. Jeg klarer mig.
Du har ikke sovet siden TLI.
Hvor langt er vi fra blokaden?
To timer og et kvarter.
Hvor er Buran?
Allerede i lavt kredsløb over Månen. Den kan indhente os, når vi krydser blokaden.
Lad mig få de nyeste tal for LOIT og delta-V.
Er du okay?
Ikke hvis du bliver ved med at stirre på mig.
Tilbage til arbejdet, mr. Piscotty.
Javel.
Hvad er seneste nyt fra Apollo-Sojuz?
Russerne udbeder sig mere tid før sammenkoblingen. Igen.
Vi kan ikke være i kredsløb i en evighed, til de får taget sig sammen.
Hvad skyldes forsinkelsen denne gang?
Der blev ikke givet en officiel grund.
Sergej sagde, at de havde brug for mere tid før sammenkoblingen. Ikke andet.
Det er det, de har sagt i fem timer nu.
Jeg ved det godt.
Men... Jeg tror stadig, det kan fungere.
Jeg ved ikke, hvorfor de ikke bare indrømmer, at det skyldes blokaden.
Hvad er seneste nyt der? Har vi krydset blokaden? Er Buran...
Margo, jeg kan ikke gå i detaljer. Det er en hemmeligstemplet operation.
Hvordan skal vi kunne træffe beslutninger på et oplyst grundlag,
hvis vi ikke ved, hvad der foregår derinde?
Jeg ved godt...
Beklager. Gid jeg kunne, men...
Du får nye venner over det hele, Wilson.
Apropos det... Vil du overbringe Apollo de dårlige nyheder, Bill?
Apollo, det bliver et nej til at sætte motorerne i mødefunktion.
Stjernebyen tøver stadig.
I hører mere, så snart vi ved noget, men det bliver til endnu en omgang i kredsløb.
-Beklager. -Det er modtaget, Houston.
Pokkers.
Vi må skynde os at vente, ikke?
Så er det vel en tur mere rundt om Jorden.
Trykket er helt væk derude.
-Hvad fanden foregår der? -Måske blev basen ramt af en meteorit.
Måske, men der er ingen, der svarer over samtaleanlægget. De er som forduftet.
Ikke alle.
Fang deres opmærksomhed. Lad dem vide, at vi...
Ned.
Hvad fanden er det, der sker, Gordo?
Jeg ved det ikke.
Jamestown-basen, her er jeres kommandør.
Jeg bliver holdt fanget af russerne.
De har ikke gjort mig noget.
De tilbyder at udveksle mig med deres kosmonaut Rolan Baranov.
I skal ikke gøre det. I...
Vi må gøre, som de siger.
Nej. Aldrig i livet.
Er det ikke værd at diskutere?
Nej. Der er ikke noget at diskutere.
Præsidenten har givet manden asyl, og vi udleverer ham ikke.
Seriøst?
De dræber Rossi. Vi er i undertal. To af jeres soldater er her ikke engang.
De bevogter stadig den tåbelige mine.
Tror du virkelig, at vi kan stole på dem?
Hvis de får ham, dræber de sikkert Rossi alligevel.
De går ikke... før de har fået mig.
Så får vi dem til at gå.
Wow. Imponerende sted.
Det er ikke så dårligt, vel?
Det er intet sammenlignet med det, Trace og Ed vågner til hver morgen, men...
For os jordboer er det ret pragtfuldt.
-Godmorgen, mr. Cleveland. -Godmorgen.
Har du...
Bliver du bekymret for Ed, når han er deroppe?
Selvfølgelig.
Jeg prøver bare at lade være med at tænke på det.
Vi finder alle sammen en måde at leve med det på.
Pot hjælper meget.
Det tror jeg gerne.
Men du kan være ganske rolig. Tracy er sejere end de fleste.
Ja.
Lad mig høre. Hvad er Karen Baldwins næste store plan?
Du står til at tjene en god skilling.
Jeg er ikke helt sikker.
Vi skal herind.
Okay.
Hvis du har ombestemt dig, kan vi stoppe her.
Du skal ikke gøre det, hvis du er i tvivl.
Nej...
Det er okay. Jeg er klar.
Så er det denne vej.
Houston, vi nærmer os indtrædelse i kredsløb om Månen.
Modtaget, Pathfinder.
Vi krydser blokaden om et øjeblik.
Vi går i kredsløb om fem, fire,
tre, to, en.
Pathfinder, her er Houston. Vi kan se jer i kredsløb om Månen.
Nogen spor af Buran?
Nej. Vi kan ikke se den på vores radar.
Hvor fanden er de?
Houston, vi har ingen radarkontakt til Buran.
Pathfinder, afvent, mens vi får en opdatering fra Goddard.
Houston, kan I se Buran?
Buran er på den anden side af Månen.
Vi kan ikke følge deres kredsløb, før de viser sig.
-De bluffede. -Det kan du ikke vide.
Der er stadig over to timer til, at vi kan aflevere Sea Dragons last til Månen.
Helt ærligt.
Vores superseje atomdrevne kamprumfærge skræmte russerne på flugt.
Så. Sally er ikke helt galt på den. Vi må være på mærkerne.
JURIJ ANDROPOV GENERALSEKRETÆR, SOVJETUNIONEN
I blev advaret mod at krydse blokaden.
Nu er du urimelig, Jurij.
Vi sagde det klart, Ronald. Sea Dragon må ikke gå i kredsløb om Månen.
Vi sagde også meget klart, at USA ikke anerkender jeres blokade.
Det er ikke en blokade. Det er en karantæne mod angrebsvåben.
Der er ingen våben på Sea Dragon, Jurij.
Og det er den slags provokerende handlinger, der fører til...
Det var USA, der først affyrede et våben på Månen.
Der først dræbte nogen på Månen.
Hvis USA skyder på Buran,
har vi intet andet valg end at svare resolut igen.
Sovjets nordflåde ud for Panamas kyst
har 30 mål i det sydlige USA.
Hvis Buran bliver tilintetgjort, er vi nødsaget til at gengælde.
Du ved godt, at vores missiler i Vesteuropa...
Vores holdning er gjort klar.
Tegn på yderligere optrapning i Atlanterhavet,
da den russiske nordflåde har lagt sig i stilling
ud for den centralamerikanske kyst.
Amerikanske hangarskibe er blevet indsat i Den Mexicanske Golf,
og befolkningen i hele landet er begyndt at hamstre varer
ved udsigten til en væbnet konflikt,
så alt fra drikkevand til toiletpapir bliver revet ned fra hylderne.
MOSKVA VIA SIKKER FORBINDELSE
Vi må desværre udskyde sammenkoblingen.
Hvorfor?
Jeg kan kun sige, at vi har brug for mere tid. Du må lytte til mig.
Det er ikke godt nok, Sergej.
Hver gang vi skal sammenkoble, finder I en på en ny forsinkelse.
Vi ved godt, hvad det egentlig handler om.
Jeg beklager, Margo.
Det bedste, jeg kan gøre, er at give jer vores vektor for den næste mulighed.
Fint nok.
07 853
236
58… 72.
Tak, Margo.
Han er fuld af lort.
Hvis det er håbløst, vil jeg have vores folk hjem.
For hver tur rundt om Jorden stiger risikoen for, at noget går galt.
Hun har desværre ret. Der skal to til et håndtryk.
Ellen, efter alt det, vi har været igennem, kan vi ikke give op nu.
Indtil for en måned siden mente du, at det var et stort tidsspilde.
For en måned siden stod vi ikke på randen til krig.
Det var det, Tom talte om. Bare...
Bare giv mig en omgang mere.
Halvanden time. Og så kommer de hjem.
Fem minutter til igangsættelse af sammenkobling, Apollo.
Modtaget, Houston.
Strausser, giv dem besked om, at de ikke skal sammenkoble.
Russerne trækker tiden ud igen.
Efter en omgang mere trækker vi stikket.
Bare sådan? Alle har jo knoklet for det.
Du kan ikke bare feje det af bordet.
Bill, hvem er det? Hvorfor taler hun til mig?
Hun undskylder.
-Nej, jeg gør ej. -Jo, du gør.
Hende kan jeg godt lide.
Apollo, der er nyt herfra.
Desværre må I tage en omgang mere i kredsløb.
Sammenkoblingen med Sojuz er igen blevet forsinket.
Vi er ikke taget helt herud for bare at vinke til hinanden.
Jeg forstår jer godt, Apollo.
Afslutter VOX, Houston.
Modtaget.
Kald op til Sojuz.
Sojuz, Apollo? Kan I høre mig? Sojuz, Apollo?
Sojuz, modtaget.
Hvad laver I derovre?
Kammerat Orlov kæmper stadig med tilvænningen til rummet.
-Brækker han sig stadig? -Ja.
Det er ikke sjovt.
Jeg har på fornemmelsen, at håndtrykket ikke bliver til noget, Stepan.
Jeg har den samme fornemmelse.
Det var nok dumt at tro, at de nogensinde ville gennemføre det.
Vi fik da en flot udsigt at se.
-Hallo? -Sergej?
Jeg beklager denne afledning.
Jeg kunne ikke tale frit via de normale kanaler.
Det forstår jeg, men jeg løber en stor risiko ved at kæmpe for sammenkoblingen,
og hver gang jeg gør det, hiver du tæppet væk under mig.
Du må lægge kortene på bordet, Sergei...
Jeg beklager, Margo. Jeg gør mit bedste.
Det er ikke godt nok.
Du må sige, hvad der foregår. Jeg kan ikke løse det her alene.
Vi har problemer med flyelektronikken.
Flyelektronikken?
Påstår du, at det er et teknisk problem?
Ja.
Det tror jeg ikke på. Hvorfor sagde du det ikke tidligere?
Hvis jeg over for USA indrømmede, at Sojuz ikke virkede ordentligt,
ville Andropov afblæse sammenkoblingen.
-Jeg beder dig, Margo. -Indsæt venligst 50 cent...
Du må give mig mere tid.
Vi har næsten løst problemet. Du må stole på mig.
Jeg har stolet på dig én gang, og så sendte I Buran armeret til Månen.
Pathfinder er da også armeret, ikke?
Det er ikke pointen, Sergej. Du udnyttede...
Nej, Margo, jeg kan godt lide dig. Jeg prøver at gøre mit bedste.
Ét kredsløb til. Mere kan jeg ikke give dig.
Margo...
Godmorgen, miss Madison.
USA og Sovjetunionen
har endnu engang udsat det planlagte håndtryk.
Der er intet nyt om, hvornår...
Jeg hører nu fra kilder i Pentagon,
at konflikten ved kanalen kan knyttes til Sea Dragon...
Der er intet om Jamestown.
Det hele er Apollo-Sojuz eller idiotiet med blokaden.
-Har du tjekket CBS? -Jeg har tjekket dem alle sammen.
Sidst jeg var heroppe...
...havde vi kun seks bånd med Bob Newhart som underholdning.
Bob Newhart?
Vi så dem så mange gange, at vi stort set kunne dem udenad.
Da vores Betamax stod af, opførte vi dem for hinanden.
Gjorde I?
-Også Ed? -Ja.
Men han spillede kun Bob.
Det er klart.
Ja, der var ikke meget andet at lave.
Dagene var uendelig langtrukne.
Ja.
Ved du, hvad jeg glædede mig til som det eneste?
At skændes med dig over det helvedesapparat.
Ja, der var altid tænding mellem os.
Ja.
Der var en gammel kortbølgepejleantenne.
Med den kunne vi nå JSC.
Du ved lige, hvordan du skal gøre en pige blød i knæene.
Ja, men da Ops/Comm kom op at køre,
blev al basal kommunikation ført gennem den nye avancerede antenne.
Den har mere båndbredde, men...
Men måske virker den gamle antenne stadig.
Det kan vi kun finde ud af på én måde.
Området er nu uden tryk.
Jeg dækker til højre.
Webster, hvis du ser bevægelse, kalder du straks op.
Lopez. Følg efter mig.
Sikret.
Okay. Vær på vagt.
Når vi runder hjørnet, dækker jeg.
Du anbringer sprængladningerne på Ops/Comm-lugen.
Modtaget.
For pokker.
Jeg skulle have tabt mig lidt mere.
Du klarer det flot, Gordo. Bliv ved.
Vent.
Jeg tror, jeg kan se den.
Ja, jeg tror, jeg har fundet den.
Ja.
Hold da op.
Okay.
Det burde være på plads.
Fuck.
Hvad?
Hvad er der?
Pis.
-Trace? -Forstærkningerne er kommet.
Gudskelov.
Jeg kan se Vance. Jeg er ikke sikker på, hvem der er med ham, men...
Vance! De kan sgu ikke høre mig. Vance!
Det var satans. Se, hvem det er.
USA's kæledægge.
Lopez.
Hold godt øje med lugen. Du skulle nødig blive berømt.
Javel, skipper.
Åh nej. Vance.
Vance!
Vance! Kom nu!
Russer! Vend dig...
Vance? Vance, kom.
Han er nede. For pokker.
Jeg er ramt.
Hvor alvorligt er det?
Jeg tror, jeg er okay. Men trykket i min dragt falder.
Han skød ham.
Han... skød ham bare.
-Jeg kunne ikke gøre noget. Han... -Op med trykket.
Vent. Jeg skaber tryk igen.
JAMESTOWN REAKTOR KØLEVÆSKEPUMPE FUNKTIONSSTOP
Flyveleder.
-Er det trykket igen? -Nej.
Det er meget mystisk.
Atomreaktorens primære kølevæskepumpe har funktionsstop.
Har de anmodet om assistance?
Nej. Rossi sagde, at kommunikationen ville blive spærret
i en time eller to, mens de foretog noget vedligehold.
Tilsidesæt spærringen og kald op til Rossi.
Vi må sikre os, at det ikke er det, det ligner.
Jamestown, her er Houston.
Har I iværksat et nødstop af reaktorens primære kølevæskekredsløb?
Jamestown?
Kom, Jamestown.
Der er travlt her, Margo. Hvad er der los?
Vi har et problem på Jamestown.
Atomreaktorens primære kølevæskekredsløb har funktionsstop.
Hvad siger Al Rossi?
Jamestown svarer ikke.
Svarer ikke?
Der er radiotavshed.
For pokker.
-Kan det have med afhopperen at gøre? -Det kan være en afledning fra russerne.
Uanset hvad det er, bør nødpumpen kunne afkøle reaktoren, så...
-Så enkelt er det måske ikke. -Hvad mener du?
Der er en reaktor mere.
Hvad?
Du er ikke sikkerhedsgodkendt til det her,
men Pentagon brugte Sea Dragons last i sidste måned som dække
til at fragte en reaktor mere til Jamestown for at...
Producere plutonium til våbenbrug.
Reaktoren er koblet til det samme kølevæskesystem,
men på grund af sikkerhedspolitiske prioriteter
måtte vi tage den i brug, før den var koblet på nødsystemet.
Hvilket betyder, at der ikke er nogen sikkerhedsanordning.
Der vil ske en nedsmeltning.
Glem et øjeblik,
hvor meningsløst det er at have atomvåben på Månen,
men at holde det hemmeligt for de mennesker,
der har ansvaret for basens sikkerhed, for denne organisation...
Margo, det var et fortroligt program, der kørte gennem Pentagon.
Jeg er leder af JSC, for pokker.
Selv hvis vi ville fortælle dig det...
Vi? Kendte du til det her?
-På det tidspunkt... -Spar dig, Ellen.
Nu må I have mig undskyldt. Jeg skal forhindre jeres atomnedsmeltning.
Margo.
Houston, her er...Houston. Kan I høre mig?
Houston, her er...
Kan I høre mig?
Houston, her er Jamestown 1. Kan I høre mig?
Her er Jamestown. Kan I høre mig?
Kan I høre mig?
Hallo?
Houston, kan I høre mig?
Tracy.
Hej.
Vi har været fanget i kabyssen, siden det startede,
og området uden for modulet er uden tryk.
Har I været i kontakt med nogen?
Nej. De slukkede al kommunikation, og vi har ingen dragter herinde.
Hvad er der? Hvad foregår der?
Atomreaktorens styrecomputer er offline.
Reaktoren er hurtigt ved at blive overophedet.
-Om omkring 45 minutter... -I guder.
...vil det forårsage en kernenedsmeltning, der dræber alle på basen
og gør Shackleton ubeboelig i 1000 år.
Hold da kæft.
Okay. Hvad kan vi gøre?
Nødkølesystemet har sin egen styrecomputer, som virker.
Normalt ville I bare skulle skifte til den i Ops/Comm.
Pis.
Det skulle være muligt at udskifte
kabelforbindelsen fra nødcomputeren til det primære kredsløb.
Taler du om at kortslutte en atomreaktor?
-I bund og grund. -Okay. Hvad venter vi så på?
Kabelforbindelsen er uden for Ops/Comm.
Uden dragter kan I ikke komme ud til den.
Hvad skal vi så gøre? Bare sidde og vente på, at det hele springer i luften?
Hvor langt er vi fra kablerne?
Cirka 25 meter.
Jeg tror, jeg kan nå derud.
-Hvad? -Hvad?
Jeg kan løbe 25 meter på under ti sekunder.
-Gu kan du ej. -Jeg er begyndt at jogge igen.
Jogge? Vi taler om at løbe på Månen uden dragt på.
Er du splitterravende sindssyg?
Gordo, jeg er glad for...
Det kan ikke lade sig gøre.
Måske kan det. Teknisk set.
Han har 15 sekunder, inden han mister bevidstheden.
Hvis vi kan improvisere en form for beskyttelse mod vakuummet,
kan det måske godt lykkes.
I ved, hvad der er i kabyssen.
Hjælp mig med at lave den bedst mulige dragt.
Vi ved kun, at Jamestown er blevet angrebet, og der er flere omkomne.
Jeg har selv sendt dem op til den base.
Gordo, Tracy.
Helena Webster…
Er hun okay?
Vi har ikke det fulde overblik.
Hvorfor angribe Jamestown? Skyldes det blokaden?
Det er uklart.
Det kan være for at få fat i afhopperen eller en del af en større plan.
Ændrer det noget? De angreb, da de fornemmede en svaghed.
De ville have Månen for sig selv.
Ligesom med Østeuropa og Sydøstasien.
Måneblokaden er med garanti en del af det.
Lige præcis. Vi kæmper på flere fronter nu.
I er vores sidste bastion deroppe.
-Er Buran kommet frem fra sit skjul? -Vi havde forventet at se den
komme frem fra Månens bagside, men det er ikke sket.
-De venter på os. -Det ser sådan ud.
De må være bremset op. De er formentlig gået i elliptisk kredsløb.
Hvorfor?
Vi bliver isoleret. Så kan vi ikke kommunikere med Houston.
Hvad, hvis vi møder dem, mens vi er deromme?
Ellen har lige fået besked fra Det Hvide Hus.
Jeres ordre består. Hvis I...
-Du falder ud. -Vi nærmer os tab af signal.
Om 15 sekunder kommer vi om på Månens bagside.
Jeg siger det ligeud. Beskyt Sea Dragon for enhver pris.
-Javel. -Vi nærmer os tab af signal.
Held og lykke, Pathfinder.
Mens astronauterne og kosmonauterne fra Apollo-Sojuz
afventer deres håndtryk i rummet,
er spændingerne mellem de to lande her på Jorden værre end i de to årtier,
der er gået siden Cubakrisen.
Den længe ulmende konflikt er tilsyneladende på randen af
at gå fra at være kold krig
til noget langt farligere.
Over hele landet bliver folk stadig mere ængstelige
efter de seneste dages hændelser.
Musikeren og aktivisten John Lennon trak titusindvis...
Hej, Kel.
...til fredskoncert i Madison Square Garden og udtalte...
Hvorfor holder vi lukket?
Fordi baren ikke længere er vores.
Hvad mener du?
Jeg solgte den i morges. Jeg har lige skrevet under.
Seriøst?
Ja, det gik meget stærkt. Men jeg har solgt den.
Hvorfor?
Jeg fik et rigtig godt tilbud, og det...
Jeg ved ikke. Timingen føltes bare rigtig.
Skål.
Wow.
-Jeg kommer til at savne den. -Det gør jeg ikke.
Hvad skal du så lave nu?
Det ved jeg ikke.
Jeg har ingen anelse. Jeg er helt blank.
Og det føles skidegodt.
Jeg kan ikke forestille mig dig ligge på sofaen og spise is og se tv dagen lang.
Det kommer ikke til at ske.
Jeg ved det bare ikke.
Måske tager jeg ud at rejse. Til Indien. Jeg har altid drømt om at se elefanterne.
Eller måske begynder jeg at læse igen.
Mor.
Hvad?
Hvorfor dog?
En kandidatgrad i handel er meget nyttig.
Hvor skulle du læse?
Jeg overvejer William & Mary.
Skal du og far skilles?
Hvad? Kelly, det er ikke...
Jeg så jer skændes i indkørslen, og William & Mary ligger i Virginia.
Du taler om en masse planer, og ingen af dem har far med i billedet.
Kelly, din far tog tilbage til rummet. Jeg prøver bare at finde ud af...
Hvad er det?
Det lyder som en luftalarm. Det er sikkert bare en øvelse.
Alting bliver godt igen. Okay? Og jeg vil ikke...
Dette er en meddelelse fra nødvarslingssystemet.
Som følge af begivenhederne i Den Mexicanske Golf...
-Det lyder ikke som en øvelse. -Lad os gå nedenunder, ikke? Kom.
Det er ikke en øvelse.
Som følge af begivenhederne i Den Mexicanske Golf...
BESKYTTELSESRUM
Han har i alt 15 sekunder
til at nå ud til kablerne her, bytte rundt på dem...
Og så genstarte computeren på kontakten her
og nå tilbage til slusen, inden han mister bevidstheden.
Det er vores bedste bud. Vi må prøve.
Vi er i DEFCON 2.
Den russiske flåde ud for Panamas kyst truer det sydlige USA.
Nelson mener, at der kan være rettet op mod ti atombomber mod Houston alene.
Hold da kæft. Det hele ramler nu, ikke?
Godt, alle sammen. Hør efter.
Indgangen til bunkerne er i den fjerne ende af bygning 30.
Alle, der vil derned, bør gå nu.
Udmærket.
Sluk for det apparat. Lad os komme videre.
George, Alicia, skaf mig listen over alt inventar i Jamestowns kabys.
Sedgey, hjælp mig med at finde ud af, hvordan det kan bruges til en trykdragt.
-Vi må gøre alt for at beskytte Gordo. -Javel.
-Margo, vi må... -Jeg ved det godt.
Vi må afblæse Apollo-Sojuz.
Bill, kald op til Apollo.
Sig til dem, at de skal komme hjem,
og beregn deres indtræden i det næste vindue.
Javel.
Beklager, Dan. I får jeres plan for genindtræden om et øjeblik.
Det var da spild af tid og penge.
Sojuz, her er Apollo. Kom.
Her er Apollo. Kom.
Stepan, det er Dani. Har du hørt det?
Ja, det har jeg.
Min mand, Clayton, sagde altid...
"Når folk siger, hvem de er, skal man høre efter."
Jeg forstår det ikke.
Jeg prøver nok at sige...
Jeg er træt af at lade, som om jeg ikke kan høre det.
Træt af at blive udnyttet.
At blive bedt om at smile, tie stille og være tålmodig.
"Det bliver din tur næste gang."
Du ved nok godt, hvad jeg taler om.
Nej, jeg er tilfreds med Sovjetunionens rumprogram.
Helt ærligt. Jeg ved, at du heller ikke bryder dig om det her.
Lajka fik da udført sin mission.
Danielle, hvad er det, du siger?
Hvad vil de gøre ved os?
Vi er 160 km over Jorden og svæver rundt i to gamle blikdåser.
Har du ikke lyst til bare at gøre det?
Kig så efter ansigtsmaskerne med fuld beskyttelse, der ligger på lager.
Tag alle de ruller gaffatape, du kan finde.
Til hvad?
Du skal pakkes ind i det.
Seriøst?
Det er bedre end sølvpapir. Det var den første idé.
Hver en synlig plet af din hud skal pakkes ind.
Alt, der er blottet,
blæser op som en ballon, så snart du går ud.
Det er også næsten 93 grader derude,
hvilket vil få limen i tapen til at smelte.
Så du skal lette røven.
Ja. Forstået.
Og husk, at du skal puste al luften ud af lungerne,
for ellers brister de.
Så du har kun 15 sekunder, før du besvimer.
Gordo?
Hvis du ombestemmer dig, er jeg sikker på, at de vil forstå det.
Nej. Jeg klarer mig.
-Når først du er derude, er der... -Ja. Tak, Mol.
Jeg ved ikke, om vi har nok.
-Der er rigeligt. -Ikke til os begge to.
-Trace, du skal ikke... -Gu skal jeg så, Gordo.
Det er for vigtigt. Hvis du ikke klarer den, dør alle heroppe.
Amerikanere, russere, os alle sammen.
Hvis du kun skulle skifte kablet, kunne du måske nå tilbage,
men du kan ikke både gøre det og nå frem til kontakten.
Det er selvmord, og det ved du godt.
Men gør vi det begge to, har vi en chance for at nå tilbage.
Men hvis ikke... Danny, Jimmy.
Jeg skal ikke fortælle vores drenge, at deres far døde uden grund.
Trace...
Det er uddebatteret, Gordo.
Vi kan klare det. Sammen.
Kom så.
Kilder i Det Hvide Hus oplyser,
at præsidenten for en sikkerheds skyld er om bord på Air Force One
og befinder sig et sted over USA.
Civilforsvaret råder befolkningen til at blive i beskyttelsesrum
eller andre sikre steder, indtil...
Jeg må fortælle dig noget.
Men du må ikke blive vred.
Okay.
Jeg tog hen for at besøge min biologiske far.
Hvad?
Hvornår?
Jeg vidste ikke, at du kunne... Hvordan? Jeg er ikke...
Han har en restaurant i Arlington.
Jeg skrev til børnehjemmet i Vietnam... og fandt ud af, at han kom hertil.
Jeg er overrasket.
Du har aldrig sagt, at du ville møde ham. Jeg kunne have...
Undskyld, jeg ikke sagde noget.
Jeg var ikke sikker på hvordan. Om jeg kunne.
Især far.
Ja.
Og I skulle ikke tro, at...
Nej, det er helt okay.
Det er helt normalt at være nysgerrig.
Lad mig høre.
Hvordan var han?
Jeg talte ikke engang med ham.
Jeg kunne ikke. Jeg stod der bare og ventede på...
...noget.
Jeg ved ikke hvad. En forbindelse.
Men...
...jeg var bare endnu en kunde.
Og han har sit eget liv, sin egen familie.
Og det har jeg også.
Ja.
-Det er underligt... -...jeres skib.
Vi modtager en transmission fra Houston.
-Gentag. -Det er ikke Houston.
I forbryder jer mod rumtraktaten.
Hvis ikke Sea Dragon straks vender tilbage til Jorden,
er vi nødsaget til at skyde på jeres skib.
Hvor er de?
Radaren viser dem kl. 11. 3000 kilometer.
De nærmer sig hurtigt.
Hvornår er Sea Dragon inden for rækkevidden af deres missiler?
Lige over fem minutter.
Mr. Piscotty, luk op for missillugerne.
EKSTERN TANKDØR VENSTRE ÅBN - AFFYR
Apollo, her er Houston.
Jeres hældning bliver minus 49,3 grader.
Tænding til genindtræden begynder om fem minutter.
Nej, Houston.
-Gentag, Apollo. Jeg hørte dig ikke. -Jo, du gjorde.
Vi gennemfører sammenkoblingen.
Apollo, I har fået ordre til at påbegynde genindtræden i atmosfæren om fem minutter.
Og nu siger jeg, at det ikke kommer til at ske.
-Flyveleder? -Hvad foregår der?
Kommandør Poole, du har fået ordre om at påbegynde genindtræden.
Og det vælger jeg at ignorere.
Jeg vil foreslå, at I påbegynder sammenkoblingsproceduren dernede,
medmindre I vil se os smadre ind i hinanden på landsdækkende tv.
Hun ved ikke noget om alt det, der sker. Hvis vi nu fortæller...
Det vil jeg skide på. Hun har fået en ordre.
Sådan går det vel, når astronauter slipper godt fra lydighedsnægtelse.
Sig, at hun kan fortsætte.
Hvad?
Jeg troede, præsidenten afblæste sammenkoblingen.
Ja, men herinde taler jeg for præsidenten,
og der bør ske én god ting på den her lortedag.
Okay. Giv dem besked på at påbegynde sammenkoblingen.
Javel.
-Sker det her virkelig? -Nu gør det.
Værsgo.
Seriøst? Vil du... have mig til at sige det?
Apollo, her er Houston.
I har grønt lys til sammenkobling.
Få ham ud! De kommer!
Du ser fandeme latterlig ud.
Se dig selv i spejlet.
Jeg ligner da en million.
Jeg elsker dig, Trace.
Jeg elsker også dig, Gordo.
TRYKFALD
Slusen er åben.
De har 15 sekunder.
KØLEVÆSKE PUMPE FUNKTIONSSTOP
JAMESTOWN SYSTEMSTATUS REAKTORKØLING
Nu skulle de være nået frem.
TEMPERATUR KRITISK
Vent. Reaktoren stabiliserer.
Det tager for lang tid.
Hej, Apollo.
-Dejligt at se dig igen, min ven. -Fornøjelsen er helt på min side.
Reaktoren er stabiliseret.
Trykket er genoprettet i slusen.
De nåede tilbage.
Præsidenten vil have den 6. flåde parat, hvis russerne affyrer missiler. Okay?
Hr. præsident, vi kan blive nødt til at handle resolut.
Ja.
Hr. præsident, se lige i tv.
-Værsgo. -Tak.
Det er Ellen Wilson.
Det er omstillingen i Det Hvide Hus. Afvent præsidenten.
Ellen.
Hr. præsident.
Det her hurlumhej med Apollo-Sojuz...
Jeg ved godt, at vi havde talt om at afblæse missionen, men jeg syntes...
Det var smukt. Det syntes Nancy også.
Fire patrioter fra forskellige lande, der mødtes.
Jamen det... Det var simpelthen inspirerende.
-Det har vi hårdt brug for lige nu. -Ja. Ja, det har vi.
Det her kan stadig løses, hvis vi har tid nok.
Hvad er status for Pathfinder og Buran?
De er stadig uden for kommunikationsrækkevidde.
I har to minutter til at rette jer efter blokaden.
USA anerkender ikke jeres blokade.
Hvis I foretager fjendtlige handlinger, gør vi modstand.
Burans radarsignal viser ingen tegn på, at et missil målsøger.
-Måske bluffer de. -Nej, de venter bare på det rette øjeblik.
Aktiver målsøgesystem.
Målet er fundet.
Bekræftet. Afstanden til målet er 180 kilometer
med en relativ fart på to meter i sekunder.
Inden for rækkevidde af målsøgning.
Når Buran aktiverer sit målsøgesystem,
har vi kun få sekunder, før de skyder på Sea Dragon, så vi skal være klar.
Ride, lås våbensystem fast på målet.
-Ride, lås våbensystem fast på målet. -Admiral...
Ed, det kan ikke være den eneste løsning.
-Vi kan... -Hvad kan vi?
Bede dem pænt om at lade os være?
Du hørte generalen.
De har angrebet Jamestown.
De har dræbt amerikanere. Vi har til ordre at beskytte...
Ja, men du har befalingen på skibet.
I sidste ende er det din beslutning.
Ed, jeg så dig vidne om Apollo 10.
Du sad foran hele verden og sagde, at det var din beslutning.
Ja, og jeg har ikke tænkt mig at miste Månen for anden gang.
De mennesker forstår kun magtens sprog.
Jeg så det i Korea. Hvis ikke vi havde holdt stand og gjort modstand,
var fjenden fortsat helt til Sydhavet.
-Ed, det her er ikke Korea! -Nej, det er sgu ej!
Det er meget større. Lås så våbensystemet fast på målet!
Dæk min plads.
Træd til side.
Du er fritaget for tjeneste.
Det er en ordre.
Systemet er låst fast.
Træd væk fra konsollen.
Sally, hvad fanden laver du?
Træd væk fra konsollen, sagde jeg.
-Læg pistolen, Sally. -Jeg mener det, Ed.
Russerne angreb Jamestown.
De har amerikansk blod på hænderne, og Sea Dragon...
Er ubemandet! Dens last kan ikke måles mod menneskeliv.
Skyder vi på Buran, dræber vi alle om bord
og starter formentlig en krig med millioner af ofre.
-Det er ikke din beslutning. -Sally, læg pistolen.
Hold dig væk, Ed. Jeg mener det.
Vil du skyde mig, Sally?
Om nødvendigt.
Så skyd mig.
Du har ikke skudt nogen før, vel, Sal?
I ved godt, at vi er i et rumfartøj under tryk, ikke?
Sally skyder ikke nogen. Vel, Sally?
Stop så.
Stop! Det her er vanvid.
I er begge to sikre på, at I har ret. Det har I måske også.
Vi må ikke lade dem skyde Sea Dragon ned, men vi må heller ikke skyde Buran ned.
Måske er det ikke så sort og hvidt. Vel?
Måske er der et alternativ.
FJENDTLIG MÅLSØGNING
Buran er låst fast på Sea Dragon.
Ed, stop.
Lad nu være, Ed.
Ed, stop.
Jeg gør det, jeg skal gøre, Sal. Så må du gøre, hvad du skal.
Jeg beder dig, Ed.
Vent. Det er ikke rigtigt.
Jo, det er.
Pathfinder, her er Houston. Kan I høre mig?
Pathfinder, her er Houston.
Houston, her er Pathfinder. Det er rart at høre din stemme.
Houston, jeg ved ikke helt, hvordan jeg skal sige det, men...
Ed, det er Ellen. Er I gået i kamp med Buran?
Har I skudt den ned?
Nej.
Gudskelov.
Gentag, Houston.
Mine damer og herrer, her er seneste nyt.
Vi har netop fået at vide,
at præsident Reagan har omdirigeret Air Force One til Moskva
efter i sidste øjeblik at være kommet med en appel til regeringschef Andropov.
-De to ledere håber at kunne forhandle... -Skyd ikke!
-Vi bliver trukket tilbage! -...om en gensidig tilbagetrækning
både her og i rummet, så den nuværende konflikt kan ophøre.
Kilder i Det Hvide Hus oplyste, at præsident Reagan
som millioner verden over
blev så bevæget af billederne af Apollo-Sojuz-missionen,
at det inspirerede ham til selv at række hånden frem i fredens navn.
Andropovs overraskende villighed til at forhandle
menes at hænge sammen med, at NASAs Sea Dragon 17-raket eksploderede,
på grund af en defekt kredsløbskomponent.
NASA har endnu ikke kommenteret den hændelse.
Sea Dragon havde indtil nu ikke haft et eneste uheld,
men produktionen af den store raket er sat i bero på fabrikken i Huntsville.
En taknemlig nation åbner sit hjerte i dag
og takker for deres offer,
for deres mod og for deres ædle tjeneste for landet.
GORDON STEVENS - FORTJENSTMEDALJE TAPPERHEDSMEDALJE
TRACY STEVENS FORTJENSTMEDALJE
Den 3. april 1972
lettede et C-5A Galaxy-transportfly med 243 børn, frivillige og besætning
fra Saigon som en del af Operation Babylift.
Et minut og 23 sekunder senere styrtede flyet ned på en mark.
Syvogfyrre børn blev reddet. Jeg var et af dem.
Der er øjeblikke, der former ens liv.
Øjeblikke, man ikke selv kan styre.
Hvis piloten havde krænget til venstre i stedet for højre,
hvis Sydvietnam havde vundet krigen,
hvis ikke russerne var kommet først til Månen...
Er du okay?
Ja.
Jeg har altid troet, at der er en årsag til alting.
Godt eller skidt, så er der et formål, en plan.
Men nu spekulerer jeg over,
om det bare er noget, vi siger, fordi det er mere trygt.
Måske flakker vi bare fra ét øjeblik til det næste, mens vi gør vores bedste.
For at give vores liv mening.
Så hvem er jeg?
Jeg er Hanh Nguyen, født i Saigon, datter af Le og Binh Nguyen.
Og jeg er Kelly Ann Baldwin, opvokset i Houston,
datter af Karen og Ed Baldwin.
Et barn af rumprogrammet.
Er det den rejse, jeg skulle tage ud på?
At søge ind på flådeakademiet og træde i min fars fodspor?
Jeg ved det ikke.
Jeg ved bare, at jo mere vi ser tilbage og grubler over, hvordan det kunne være gået,
jo mindre lever vi i nuet.
Og fremtiden...
Det er nok John Lennon, der siger det bedst:
"Alting bliver okay til slut.
Og hvis det ikke er okay, er det ikke slut."
Hallo?
Hej. Margo?
Serge?
Jeg ville ringe og kondolere.
Jeg ville gerne selv have været der, men jeg kunne desværre ikke få tilladelse.
Det havde uden tvivl været kompliceret.
De var helte for både USA og Sovjetunionen
og hele verden.
Ja, det var de.
Margo, jeg ville spørge dig,
om du kommer til ICSE-konferencen i Storbritannien til sommer?
Jeg er ikke sikker. Hvorfor?
Altså, jeg skal til den. Så hvis du kommer,
kan vi måske mødes til en drink?
-Margo? -Ja.
Det må jeg lige se på.
Om jeg kommer, mener jeg.
Det er midt i en travl periode i Houston, og...
Ja, naturligvis. Det forstår jeg godt.
Men jeg skal se, hvad jeg kan gøre.
Okay.
Vi tales snart ved, Sergej.
Farvel, Margo.
Godt.
Glimrende.
Jeg siger jo, at hun ikke kommer.
Det er ligegyldigt.
Hun har allerede åbnet døren på klem med Buran.
Når først hun opdager, at hun arbejder for os, vil det være for sent.
TIL MINDE OM ALAN DECKER 1961-2020
Tekster af: Eskil Hein